U-I-181/15
Natisni
Opravilna št.:
U-I-181/15
Datum odločitve:
10. 12. 2015
ECLI:
ECLI:SI:USRS:2015:U.I.181.15
Akt:
Odlok o nadomestilu za uporabo stavbnega zemljišča v Občini Postojna (Uradni list RS, št. 108/07, 117/07, 121/08, 85/10 in 106/11), 4. tč. 4. čl. v delu, ki se nanaša na "Poček", in 5. vrstica v tabeli 11.a čl.
Izrek:
Zahteva za oceno ustavnosti in zakonitosti 4. točke 4. člena v delu, ki se nanaša na "Poček", in pete vrstice v tabeli 11.a člena Odloka o nadomestilu za uporabo stavbnega zemljišča v Občini Postojna (Uradni list RS, št. 108/07, 117/07, 121/08, 85/10 in 106/11) se zavrže.
Evidenčni stavek:
Zahteva se zavrže, ker niso izpolnjeni pogoji iz prvega odstavka 24.b člena Zakona o Ustavnem sodišču.
Geslo:
1.2.51.3.4 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Vlada.
1.5.51.1.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.1, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlada Republike Slovenije
Datum vloge:
13. 11. 2015
Vrsta odločitve:
sklep
Vrsta rešitve:
zavrženje
Dokument:
US30820
Dokument v PDF obliki:
U-I-181-15.pdf
141 KB
Prenesite datoteko
U-I-181/15-6
10. 12. 2015
SKLEP
Ustavno sodišče je v postopku za oceno ustavnosti in zakonitosti, začetem z zahtevo Vlade, na seji 10. decembra 2015
sklenilo:
Zahteva za oceno ustavnosti in zakonitosti 4. točke 4. člena v delu, ki se nanaša na "Poček", in pete vrstice v tabeli 11.a člena Odloka o nadomestilu za uporabo stavbnega zemljišča v Občini Postojna (Uradni list RS, št. 108/07, 117/07, 121/08, 85/10 in 106/11) se zavrže.
OBRAZLOŽITEV
1. Vlada izpodbija 4. točko 4. člena v delu, ki se nanaša na "Poček", in peto vrstico v tabeli 11.a člena Odloka o nadomestilu za uporabo stavbnega zemljišča v Občini Postojna (v nadaljevanju Odlok). Zatrjuje njuno neskladje z 218., 218.a in 218.b členom
Zakona o graditvi objektov (Uradni list RS, št. 102/04 – uradno prečiščeno besedilo, 14/05 – popr., 126/07, 108/09, 57/12, 110/13 in 19/15 – v nadaljevanju ZGO-1), z 59. členom Zakona o stavbnih zemljiščih (Uradni list SRS, št. 18/84, 32/85 – popr. in 33/89 – ZSZ/84) v zvezi s prvo alinejo prvega odstavka 56. člena Zakona o stavbnih zemljiščih (Uradni list RS, št. 44/97 – ZSZ/97)
in posledično s 153. členom Ustave. Predlaga, naj Ustavno sodišče začasno zadrži izvrševanje izpodbijanih določb.
2. Zakon o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) v prvem odstavku 24.b člena določa, kaj mora vsebovati zahteva za oceno ustavnosti in zakonitosti izpodbijanega predpisa. Skladno s peto alinejo prvega odstavka 24.b člena ZUstS ter s I. točko Priloge Poslovnika Ustavnega sodišča (Uradni list RS, št. 46/07, 54/10 in 56/11) mora zahteva vsebovati tudi podpis vložnika. Vlada je v obravnavani zadevi vložila fotokopijo zahteve, ki jo je Ustavno sodišče že zavrglo s sklepom št. U-I-219/13 z dne 3. 11. 2015. K zahtevi je priložila listino o izpolnjevanju z zakonom določenih pogojev za vložitev zahteve in jo opremila z žigom "kopija enaka izvirniku", na kateri je fotokopiran podpis Generalne sekretarke prejšnje Vlade.
3. Po prvem odstavku 25. člena ZUstS Ustavno sodišče zahtevo zavrže, če pogoji iz pete alineje prvega odstavka 24.b člena ZUstS niso izpolnjeni. Ker zahteva za oceno ustavnosti in zakonitosti ne izpolnjuje pogojev iz navedene določbe ZUstS, jo je Ustavno sodišče zavrglo.
4. Ustavno sodišče je sprejelo ta sklep na podlagi prvega odstavka 25. člena ZUstS v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik